𑐀𑐐𑑂𑐐𑐘𑑂𑐘𑐳𑐸𑐟𑑂𑐟

𑐀𑐐𑑂𑐐𑐘𑑂𑐘𑐳𑐸𑐟𑑂𑐟 𑐟𑑂𑐬𑐶𑐥𑐶𑐚𑐎𑐫𑐵 𑐡𑐷𑐑𑐣𑐶𑐎𑐵𑐫𑐫𑐵 𑑒𑑗𑐥𑐹 𑐳𑐸𑐟𑑂𑐬 𑐏𑑅। 𑐠𑑂𑐰 𑐳𑐸𑐟𑑂𑐟𑐫𑑂 𑐨𑐐𑐰𑐵𑐣 𑐧𑐸𑐡𑑂𑐢𑑄 𑐧𑑂𑐬𑐵𑐴𑑂𑐩𑐞 𑐎𑐹𑐮𑐫𑑂 𑐧𑐸𑐫𑐵𑑅 𑐠𑑅𑐐𑐸 𑐥𑐬𑐶𑐰𑐵𑐬 𑐰 𑐰𑐬𑑂𑐞 𑐟𑑂𑐰𑐟𑐵𑑅 𑐨𑐶𑐎𑑂𑐲𑐸 𑐖𑐸𑐥𑐶𑑄 𑐣𑐶𑐩𑑂𑐴 𑐨𑐶𑐎𑑂𑐲𑐸 𑐨𑐵𑐬𑐡𑑂𑐰𑐵𑐖 𑐰 𑐰𑐱𑐶𑐲𑑂𑐛𑐫𑐵𑐟 𑐧𑐶𑐫𑐵𑐡𑐷𑐐𑐸 𑐢𑐬𑑂𑐩𑐡𑐾𑐱𑐣𑐵𑐫𑐵 𑐰𑐬𑑂𑐞𑐣 𑐡𑐸।  𑐠𑑅𑐥𑐶𑑄 𑐣𑐶𑐩𑑂𑐴 𑐧𑑂𑐬𑐵𑐴𑑂𑐩𑐞𑐟𑐟𑐾𑐟 𑐳𑑄𑐑𑐫𑑂 𑐨𑐶𑐎𑑂𑐲𑐸 𑐖𑐸𑐂𑐐𑐸 𑐂𑐔𑑂𑐕𑐵𑐫𑐵 𑐣𑐶𑑄𑐟𑐶𑑄 𑐠𑑅𑐥𑐶𑐣𑐶𑐐𑐸 𑐖𑐵𑐟𑐶𑑄 𑐴𑐾 𑐀𑐥𑐩𑐵𑐣𑐶𑐟 𑐰 𑐴𑐾𑐮𑐵 𑐫𑐵𑐟 । 𑐠𑑂𑐰 𑐳𑐸𑐟𑑂𑐟𑐫𑑂 𑐨𑐐𑐰𑐵𑐣 𑐧𑐸𑐡𑑂𑐢𑑄 𑐳𑑂𑐥𑐲𑑂𑐚 𑐫𑐵𑐣𑐵𑐡𑐶𑐮 𑐎𑐶 𑐰𑐬𑑂𑐞 (𑐰𑐬𑑂𑐐) 𑐰 𑐰𑑄𑐱𑐵𑐰𑐮𑐷𑐫𑐵𑐟 𑐣𑐿𑐟𑐶𑐎𑐟𑐵𑐫𑐵 𑐀𑐨𑑂𑐫𑐵𑐳 𑐰 𑐢𑐩𑑂𑐩 𑐣𑐵𑐥 𑐟𑐸𑐮𑐣𑐵 𑐫𑐵𑐫𑐾 𑐩𑐖𑐹𑐐𑐸  𑐏𑑃 𑐎𑐣𑐵𑐡𑐶𑐮। 𑐰𑐳𑐥𑑀𑐮𑑄 𑐥𑑂𑐫𑐟𑐵𑑄 𑐰𑐬𑑂𑐞𑐫𑐵 𑐩𑐣𑐹 𑐨𑐶𑐎𑑂𑐲𑐸 𑐖𑐸𑐫𑐵 𑐀𑐬𑑂𑐴𑐟 𑐖𑐸𑐂𑐦𑐹𑐐𑐸 𑐏𑑃 𑐎𑐣𑐵𑐡𑐶𑐮।   𑐀𑐣𑑄𑐮𑐶 𑐰𑐳𑐥𑑀𑐮𑑄 𑐥𑐺𑐠𑑂𑐰𑐷𑐫𑐵 𑐱𑐸𑐬𑐸𑐰𑐵𑐟 𑐰 𑐳𑐵𑐩𑐵𑐖𑐶𑐎 𑐰𑐬𑑂𑐞 𑐰𑑂𑐫𑐰𑐳𑑂𑐠𑐵𑐫𑐵 𑐖𑐣𑑂𑐩 𑐰 𑐳𑑄𑐬𑐔𑐣𑐵𑐫𑐵 𑐧𑐵𑐬𑐾 𑐣𑑄 𑐢𑐬𑑂𑐩𑐡𑐾𑐱𑐣𑐵 𑐫𑐵𑐣𑐵𑐡𑐶𑐮। 𑑄𑐰𑐳𑐥𑑀𑐮𑑄 𑐢𑐩𑑂𑐩𑐫𑑂 𑐳𑐵𑐬𑑂𑐰𑐨𑑁𑐩𑐶𑐎𑐟𑐵𑐫𑐵 𑐳𑐣𑑂𑐡𑐾𑐱𑐫𑐵𑐟 𑐩𑐴𑐟𑑂𑐰 𑐰 𑐢𑐩𑑂𑐩 𑐳𑐎𑐮 𑐔𑐷𑐖𑐫𑑂 𑐳𑐬𑑂𑐰𑐱𑑂𑐬𑐾𑐲𑑂𑐛 𑐖𑐹𑐐𑐸 𑐏𑑃 𑐎𑐣𑐵𑐡𑐶𑐮।

 𑐳𑐸𑐟𑑂𑐬𑐫𑐵 𑐏𑑃
𑐡𑐷𑐑𑐣𑐶𑐎𑐵𑐫𑐫𑐵 𑐳𑐸𑐟𑑂𑐬 𑐖𑐹𑐐𑐸𑐮𑐶𑑄 𑐠𑑂𑐰 𑐳𑐸𑐟𑑂𑐬 𑐟𑐵𑑅𑐴𑐵𑐎𑑅𑐐𑐸 𑐖𑐸𑐂 𑐰 𑐳𑐸𑐟𑑂𑐬𑐫𑐵 𑐡𑐸𑐣𑐾 𑐴𑐾 𑐠𑐷𑐠𑐷 𑐰𑐶𑐲𑐫𑐫𑑂 𑐠𑐷𑐠𑐷 𑐏𑑃 𑐎𑐣𑐵𑐟𑑅𑐐𑐸 𑐡𑐸। 
𑐰𑐵𑐳𑐾𑐚𑑂𑐛𑐨𑐵𑐬𑐡𑑂𑐰𑐵𑐖𑐵
𑐳𑐸𑐟𑑂𑐟𑐫𑐵 𑐱𑐸𑐬𑐸𑐰𑐵𑐟 𑐧𑐸𑐡𑑂𑐢𑑄 𑐳𑐵𑐰𑐵𑐠𑐶(𑐱𑑂𑐬𑐵𑐰𑐳𑑂𑐠𑐷)𑐫𑑂 𑐰𑐵𑐳𑑅 𑐫𑐵𑐣𑐵𑐡𑐷𑐐𑐸 𑐂𑐮𑐫𑑂 𑐖𑐸𑐂। 𑐰𑐳𑐥𑑀𑐮 𑐩𑐶𑐐𑐵𑐬 (𑐩𑐺𑐐𑐵𑐬)𑐫𑐵 𑐩𑐵𑑄 𑐰𑐶𑐳𑐵𑐏𑐵𑐥𑐵𑐏𑐾𑑄 𑐡𑐵𑐣 𑐫𑐵𑑅𑐐𑐸 𑐡𑐾𑐐𑐮𑐫𑑂 𑐠𑑂𑐰 𑐳𑐸𑐟𑑂𑐟 𑐱𑐸𑐬𑐸 𑐖𑐸𑐂। 𑐠𑑂𑐰 𑐂𑐮𑐫𑑂, 𑐣𑐶𑐩𑑂𑐴 𑐧𑑂𑐬𑐵𑐩𑑂𑐴𑐞 𑐨𑐵𑐬𑐡𑑂𑐰𑐵𑐖 𑐰 𑐰𑐱𑐶𑐲𑑂𑐛, 𑐨𑐶𑐎𑑂𑐲𑐸𑐟𑐫𑑂𑐎𑐾 𑐡𑐷𑐎𑑂𑐲𑐵 𑐎𑐵𑐳𑐾𑑄 𑐳𑑄𑐑𑐫𑐵 𑐳𑐡𑐳𑑂𑐫 𑐖𑐸𑐂𑐟𑑅 𑐎𑐸𑐟𑑅 𑐫𑐵𑐣𑐵𑐔𑑂𑐰𑐣𑐶। 𑐨𑐐𑐰𑐵𑐣 𑐧𑐸𑐡𑑂𑐢𑑄, 𑐳𑐵𑐢𑐵𑐬𑐞 𑐳𑐣𑐶𑐮𑐫𑑂 𑐠𑐾𑑄 𑐠𑑅𑐐𑐸 𑐢𑑂𑐫𑐵𑐣𑑄 𑐡𑐣𑐵 𑐰𑐳𑐥𑑀𑐮𑐫𑐵 𑐥𑑂𑐬𑐵𑐳𑐵𑐡𑐫𑐵 𑐥𑐶𑐣𑐾 𑐏𑐸𑐮𑐵 𑐠𑐵𑐳𑐫𑑂 𑐣𑑂𑐫𑐵𑐳𑐾 𑐰𑐣𑐵 𑐧𑐶𑐖𑑂𑐫𑐵𑐂।  𑐰𑐱𑐶𑐲𑑂𑐛𑑄 𑐠𑑅 𑐐𑐸𑐬𑐸𑐫𑐵 𑐔𑐵𑑅𑐴𑐶𑐄 𑐏𑐣𑐵𑑅, 𑐠𑑅𑐐𑐸 𑐥𑐵𑐳𑐵 𑐨𑐵𑐬𑐡𑑂𑐰𑐵𑐖𑐫𑐵𑐟 𑐧𑐸𑐡𑑂𑐢 𑐫𑐵𑐎𑐾 𑐣𑐵𑐥𑐮𑐵𑐣𑐵𑑅 𑐢𑐩𑑂𑐩𑐫𑐵 𑐏𑑃 𑐱𑑂𑐬𑐰𑐣 𑐫𑐵𑐫𑐾𑐟 𑐂𑐣𑐵𑐥 𑐫𑐵𑐂।

𑐂𑐥𑐶𑑄 𑐣𑐶𑐩𑑂𑐴𑑄 𑐧𑐸𑐡𑑂𑐢 𑐡𑐹𑐐𑐸 𑐠𑐵𑐳𑐫𑑂 𑐰𑑄𑐳𑐾𑑄 𑐍𑐥𑐔𑐵𑐬𑐶𑐎 𑐱𑐶𑐲𑑂𑐚𑐵𑐔𑐵𑐬 𑐫𑐵𑐟। 𑐧𑐸𑐡𑑂𑐢𑑄 𑐂𑐩𑐶𑐟 𑐂𑐩𑐶𑐳𑑄 𑐠𑑅𑐐𑐸 𑐰𑐬𑑂𑐞 𑐰 𑐐𑑂𑐬𑐵𑐴𑐳𑑂𑐠𑐷 𑐖𑐷𑐰𑐣 𑐟𑑂𑐰𑐟𑐵 𑐳𑑄𑐑𑐫𑑂 𑐰𑑅𑐧𑐶𑐮𑐾 𑐂𑐩𑐶𑐳𑑄 𑐕𑐸𑑄 𑐀𑐥𑐩𑐵𑐣 𑐰 𑐀𑐰𑐴𑐾𑐮𑐣𑐵 𑐦𑐫𑐾 𑐩𑐵𑐮 𑐮𑐵 𑐢𑐎𑐵 𑐣𑑂𑐫𑐣𑐵𑐡𑐷। "𑐰𑐱𑐶𑐲𑑂𑐛 𑐰 𑐨𑐵𑐬𑐡𑑂𑐰𑐵𑐖𑑄 𑐮𑐶𑐳𑑅 𑐧𑐷 𑐎𑐶 𑐄𑐩𑐶𑐳𑑄 '𑐀𑐥𑐩𑐵𑐣𑐫𑐵 𑐏𑐸𑐳𑐶𑐧𑐵𑐴𑐵' 𑐥𑑂𑐬𑐵𑐥𑑂𑐟 𑐫𑐵𑐟। 𑐂𑐩𑐶𑐳𑑄 𑐧𑐸𑐡𑑂𑐢𑐫𑐵𑐟 𑐎𑐣𑐶 𑐎𑐶 𑐩𑐾𑐥𑐶𑑄 𑐧𑑂𑐬𑐵𑐩𑑂𑐴𑐞𑐟𑐾𑐳𑑄 𑐧𑑂𑐬𑐵𑐩𑑂𑐴𑐞 𑐰𑐬𑑂𑐞 𑐳𑐬𑑂𑐰𑐱𑑂𑐬𑐾𑐲𑑂𑐛 𑐖𑐹𑐐𑐸 𑐰 𑐄𑐔𑑂𑐔 𑐳𑐵𑐩𑐵𑐖𑐶𑐎 𑐱𑑂𑐬𑐾𑐞𑐷 𑐰 𑐠𑐸𑐰𑐵, 𑐱𑐸𑐡𑑂𑐢, 𑐱𑐸𑐎𑑂𑐮𑐰𑐬𑑂𑐞, 𑐰 𑐧𑑂𑐬𑐴𑑂𑐩𑐵𑐫𑐵 𑐩𑑂𑐴𑐸𑐟𑐹𑑄 𑐄𑐟𑑂𑐥𑐟𑐶 𑐖𑐹𑐐𑐸 𑐰 𑐩𑐾𑐩𑐾𑐥𑐶𑑄 𑐰𑐬𑑂𑐞 𑐠𑐾𑑄 𑐩𑐏𑐸 𑐢𑐎𑐵 𑐰𑐶𑐱𑑂𑐰𑐵𑐳 𑐫𑐵𑐂।  𑐀𑐟𑑅,  𑐀𑐣𑑂𑐫 𑐧𑑂𑐬𑐵𑐴𑑂𑐩𑐞𑐥𑐶𑐣𑐶𑐐𑐸 𑐩𑐟 𑐎𑐠𑑄 𑐰𑐱𑐶𑐲𑑂𑐛 𑐰 𑐨𑐵𑐬𑐡𑑂𑐰𑐵𑐖 𑐐𑐠𑐾 𑐠𑑂𑐰 𑐳𑐸𑐫𑑀𑐐𑑂𑐫 𑐰𑐬𑑂𑐐 𑐟𑑂𑐰𑐟𑐵𑑅 𑐴𑐷𑐣, 𑐕𑑂𑐫𑑄 𑐩𑐸𑐞𑑂𑐜𑐣 𑐫𑐵𑑅𑐥𑐶𑑄, 𑐧𑑂𑐬𑐩𑑂𑐴𑐵𑐫𑐵 𑐥𑐵𑐮𑐶𑑄 𑐧𑐹𑐥𑐶𑑄 𑐱𑑂𑐬𑐩𑐞𑐟𑐾𑐐𑐸 𑐥𑐸𑐔𑐮𑐫𑑂  𑐰𑐣𑐾𑐦𑐹𑐐𑐸? 𑐢𑐎𑐵𑑅 𑐣𑑂𑐴𑑂𑐫𑐳𑑅 𑐫𑐵𑐂। 

𑐠𑑂𑐰 𑐏𑑃𑐫𑑂 𑐧𑐸𑐡𑑂𑐢𑑄 𑐢𑐫𑐵𑐡𑐷, "𑐧𑑂𑐬𑐵𑐴𑑂𑐩𑐞𑐟 𑐠𑑅𑐥𑐶𑐣𑐶𑐐𑐸 𑐥𑐸𑐮𑐵𑑄𑐐𑐸 𑐏𑑃 𑐮𑑀𑐩𑑄𑐎𑐮 𑐫𑐡𑐶 𑐄𑐩𑐶𑐳𑑄 𑐀𑐠𑐾𑐴𑐾 𑐢𑐵𑐐𑐸 𑐏𑑅𑐳𑐵। 𑐠𑑂𑐰 𑐴𑐾 𑐏𑑅 𑐎𑐶 𑐧𑑂𑐬𑐵𑐩𑑂𑐴𑐞 𑐰𑐬𑑂𑐞𑐫𑐵 𑐩𑐶𑐳𑐵𑐟 𑐐𑐬𑑂𑐨𑐢𑐵𑐬𑐶𑐟 𑐖𑐸𑐂, 𑐩𑐔𑐵 𑐧𑐸𑐂𑐎𑐶 𑐰 𑐩𑐔𑐵𑐫𑐵𑐟 𑐳𑑂𑐰𑐂 । 𑐟𑐬, 𑐧𑑂𑐬𑐵𑐩𑑂𑐴𑐞𑐟𑐾𑐳𑑂𑑄 𑐢𑐵𑐂 𑐎𑐶 𑐄𑐥𑐶𑑄 𑐧𑑂𑐬𑐴𑐩𑐫𑐵 𑐩𑑂𑐴𑐸𑐟𑐸𑑄 𑐖𑐣𑑂𑐩 𑐖𑐸𑐂 𑐰 𑐩𑐾𑐩𑐾𑐥𑐶𑑄 (𑐰𑐬𑑂𑐞) 𑐧𑑂𑐬𑐴𑑂𑐩𑐫𑐵 𑐥𑐵𑐮𑐶𑑄 𑐖𑐣𑑂𑐩 𑐖𑐸𑐂। 𑐀𑐟𑑅, 𑐧𑑂𑐬𑐵𑐩𑑂𑐴𑐞𑐟𑐾𑐐𑐸 𑐏𑑃 𑐳𑐟𑑂𑐫 𑐩𑐏𑐸 ।𑐧𑐸𑐡𑑂𑐢𑑄 𑐢𑐫𑐵𑐡𑐶𑐮 𑐎𑐶 𑐧𑑂𑐬𑐵𑐩𑑂𑐴𑐞𑐟𑐾𑐳𑑄 𑐏𑑅𑐐𑐸 𑐏𑑃 𑐩𑐮𑑂𑐴𑐵𑐟𑑅 𑐰 𑐄𑐎𑐶𑐫𑐵 𑐣𑐶𑑄𑐟𑐶𑑄 𑐂𑐩𑐶𑐟 𑐩𑐨𑐶𑑄𑐐𑐸 𑐎𑐬𑑂𑐩 (𑐀𑐥𑐸𑐞𑑂𑐫 𑐰𑐵 𑐀𑐥𑐸𑐘𑑂‍𑐘𑑄)𑐫𑐵 𑐥𑐬𑐶𑐞𑐵𑐩 𑐮𑐵𑑅𑐰𑐣𑐷।

𑐔𑐟𑐸𑐰𑐞𑑂𑐞𑐳𑐸𑐡𑑂𑐢𑐶
𑐧𑐸𑐡𑑂𑐢𑑄 𑐀𑐣𑑄 𑐳𑑂𑐥𑐲𑑂𑐚 𑐫𑐵𑐣𑐵𑐡𑐶𑐮 𑐎𑐶 𑐫𑐡𑐶 𑐳𑐸𑑄 𑐣𑑄 𑐰𑐬𑑂𑐐𑑄 𑐠𑐠𑐾 𑐖𑑂𑐫𑐵: 𑐴𑐟𑑂𑐫𑐵, 𑐩𑐧𑑂𑐫𑐹𑐐𑐸 𑐎𑐵𑐂𑐐𑐸; 𑐫𑑁𑐣 𑐎𑐹𑐎𑐺𑐟𑐫𑑂 𑐧𑑂𑐰𑐟𑐶 𑐎𑐵𑐫𑐾𑐐𑐸, 𑐩𑐏𑐸𑐐𑐸 𑐏𑑃 𑐮𑑂𑐴𑐵𑐂𑐐𑐸, 𑐧𑐡𑐣𑐵𑐩 𑐫𑐵𑐫𑐾𑐐𑐸, 𑐀𑐨𑐡𑑂𑐬 𑐰 𑐀𑐳𑐨𑑂𑐫 𑐏𑑃 𑐮𑑂𑐴𑐵𑐫𑐾𑐐𑐸, 𑐮𑑀𑐨𑐷 𑐖𑐸𑐂𑐐𑐸, 𑐎𑑂𑐬𑐹𑐬 𑐖𑐸𑐂𑐐𑐸, 𑐩𑐶𑐟𑑂𑐠𑐵 𑐡𑐺𑐲𑑂𑐚𑐶 𑐟𑐂𑐐𑐸, 𑐫𑐵𑑅𑐳𑐵 𑐩𑐣𑐹𑐥𑐶𑑄𑐳𑑄 𑐂𑐩𑐶𑐐𑐸 𑐩𑐨𑐶𑑄𑐐𑐸 𑐎𑐬𑑂𑐩 𑐏𑐣𑐶 𑐰 𑐂𑐥𑐶𑑄𑐟 𑐴𑐣𑐶𑐩𑐏𑐸।  𑐂𑐩𑐶𑐳𑑄 𑐠𑑅𑐥𑐶𑐣𑐶𑐐𑐸 𑐎𑐬𑑂𑐩𑑄 𑐡𑐫𑐾𑐎𑐹𑐐𑐸 𑐳𑐩𑐳𑑂𑐫𑐵𑐫𑑂 𑐠𑑅𑐟𑐸𑑄 𑐮𑐵𑑅𑐰𑐣𑐶, 𑐰𑐬𑑂𑐐 (𑐎𑑂𑐲𑐟𑑂𑐬𑐷𑐫, 𑐧𑑂𑐬𑐵𑐴𑑂𑐩𑐞, 𑐰𑐿𑐱𑑂𑐫, 𑐳𑐹𑐡𑑂𑐬) 𑐕𑐸𑑄 𑐴𑐾 𑐖𑐸𑐂𑐩𑐵𑑅।

𑐣𑐵𑐥𑑄, 𑐴𑐟𑑂𑐫𑐵 𑐩𑐫𑐵𑐂𑐥𑐶𑑄, 𑐩𑐧𑐹𑐐𑐸 𑐩𑐎𑐵𑐂𑐥𑐶𑑄, 𑐫𑑁𑐣 𑐎𑐹𑐎𑐺𑐟 𑐩𑐫𑐵𑐂𑐥𑐶𑑄, 𑐩𑐏𑐸𑐐𑐸 𑐏𑑃 𑐩𑐮𑑂𑐴𑐵𑐂𑐥𑐶𑑄, 𑐧𑐡𑐣𑐵𑐩 𑐩𑐫𑐵𑐂𑐥𑐶𑑄, 𑐀𑐨𑐡𑑂𑐬 𑐰 𑐀𑐳𑐨𑑂𑐫 𑐏𑑃 𑐩𑐮𑑂𑐴𑐵𑐂𑐥𑐶𑑄, 𑐮𑑀𑐨 𑐩𑐟𑐂𑐥𑐶𑑄, 𑐎𑑂𑐬𑐹𑐬 𑐩𑐖𑐸𑐂𑐥𑐶𑑄, 𑐩𑐶𑐟𑑂𑐠𑐵 𑐡𑐺𑐲𑑂𑐚𑐶 𑐩𑐟𑐂𑐥𑐶𑑄 𑐩𑐣𑐹𑐟𑐾𑐟 𑐨𑐶𑑄𑐥𑐶𑑄 𑐩𑐣𑐹𑐟 𑐢𑐎𑐵𑑅 𑐩𑑂𑐴𑐳𑐷𑐎𑐷𑐐𑐸 𑐖𑐸𑐂 𑐰 𑐂𑐩𑐶𑐳𑑄 𑐩𑐣𑐹𑐟𑐾𑐐𑐸 𑐰𑐶𑐱𑑂𑐰𑐵𑐳/𑐂𑐖𑑂𑐖𑐟 𑐎𑐵𑐂।  𑐂𑐥𑐶𑑄𑐳𑑄 𑐠𑑅𑐐𑐸 𑐖𑑂𑐫𑐵𑑄 𑐴𑐾 𑐮𑐵𑐨 𑐎𑐵𑐂, 𑐣𑑂𑐴𑑂𑐫𑐵𑑅𑐐𑐸 𑐴𑐾 𑐖𑐵𑐟 𑐖𑐸𑐳𑐵𑑄 𑐣𑑄।

𑐥𑐺𑐠𑑂𑐰𑐷𑐂 𑐖𑐷𑐰𑐣𑐫𑐵 𑐄𑐡𑐫
𑐳𑐸𑐟𑑂𑐟𑐫𑐵 𑐣𑐶𑐎𑑂𑐰𑑅𑐐𑐸 𑐨𑐵𑐐𑐫𑑂, 𑐧𑐸𑐡𑑂𑐢𑑄 𑐩𑐵𑐣𑐰 𑐖𑐵𑐟𑐶 𑐥𑐺𑐠𑑂𑐰𑐷𑐂 𑐐𑐠𑐾 𑐰𑐫𑐵 𑐰𑐵𑐳𑑅 𑐫𑐵𑐟 𑐢𑐵𑑅𑐐𑐸 𑐏𑑃 𑐎𑐣𑐵𑐡𑐷𑐐𑐸 𑐡𑐸। 𑐠𑐸𑐎𑐶𑐮𑐶 𑐎𑐣𑐵𑐟𑑅𑐐𑐸 𑐕𑐸𑑄 𑐏𑑃 𑐠𑑂𑐰 𑐎𑐠𑑄 𑐡𑐸:
 𑐬𑐳𑐥𑐠𑐰𑐶𑐥𑐵𑐟𑐸𑐨𑐵𑐰𑑀 (𑐬𑐳 𑐥𑐺𑐠𑑂𑐰𑐷𑐫𑐵 𑐄𑐟𑑂𑐥𑐟𑑂𑐟𑐶)
 𑐔𑐣𑑂𑐡𑐶𑐩𑐳𑐹𑐬𑐶𑐫𑐵𑐡𑐶𑐥𑐵𑐟𑐸𑐨𑐵𑐰𑑀 (𑐔𑐣𑑂𑐡𑑂𑐬, 𑐳𑐹𑐡𑑂𑐫𑑅, 𑐟𑐶𑐩𑐶𑐮𑐵, 𑐔𑐵/𑐣𑑂𑐴𑐶, 𑐮𑐵, 𑐆𑐟𑐸, 𑐬𑐸𑐥 𑐁𑐡𑐶𑐫𑐵 𑐄𑐟𑑂𑐥𑐟𑑂𑐟𑐶𑐫𑐵 𑐏𑑃)
 𑐨𑐹𑐩𑐶𑐥𑐥𑑂𑐥𑐚𑐎𑐥𑐵𑐟𑐸𑐨𑐵𑐰𑑀 
 𑐥𑐡𑐵𑐮𑐟𑐵𑐥𑐵𑐟𑐸𑐨𑐵𑐰𑑀
 𑐀𑐎𑐚𑑂𑐛𑐥𑐵𑐎𑐳𑐵𑐮𑐶𑐥𑐵𑐟𑐸𑐨𑐵𑐰𑑀
 𑐂𑐟𑑂𑐠𑐶𑐥𑐸𑐬𑐶𑐳𑐮𑐶𑐒𑑂𑐐𑐥𑐵𑐟𑐸𑐨𑐵𑐰𑑀 (𑐩𑐶𑐳𑐵, 𑐩𑐶𑐖𑑄𑐫𑐵 𑐄𑐟𑑂𑐥𑐟𑑂𑐟𑐶)
 𑐩𑐾𑐠𑐸𑐣𑐢𑐩𑑂𑐩𑐳𑐩𑐵𑐔𑐵𑐬𑑀 (𑐩𑐿𑐠𑐸𑐣𑐫𑐵 𑐄𑐟𑑂𑐥𑐟𑑂𑐟𑐶)
 𑐳𑐵𑐮𑐶𑐰𑐶𑐨𑐵𑐐𑑀

 𑐳𑐵𑐩𑐵𑐖𑐶𑐎 𑐰𑑂𑐫𑐰𑐳𑑂𑐠𑐵𑐫𑐵 𑐖𑐣𑑂𑐩 
𑐠𑑂𑐰  𑐨𑐵𑐐𑐫𑑂, 𑐧𑐸𑐡𑑂𑐢𑑄 𑐰𑐬𑑂𑐞 (𑐰𑐬𑑂𑐐) 𑐫𑐵 𑐄𑐟𑑂𑐥𑐟𑑂𑐟𑐶 𑐧𑐵𑐬𑐾𑐫𑑂 𑐄𑐥𑐡𑐾𑐱 𑐧𑐶𑐫𑐵𑐡𑐶𑐮। 𑐰𑐳𑐥𑑀𑐮𑑄 𑐰𑐬𑑂𑐞𑐫𑐵 𑐄𑐥𑐵𑐢𑐶, 𑐂𑐩𑐶𑐐𑐸 𑐳𑐩𑐵𑐖𑐫𑑂 𑐎𑑂𑐬𑐩 𑐁𑐡𑐶𑐫𑐵 𑐏𑑃 𑐎𑐣𑐵𑐡𑐷𑐮। 
 𑐩𑐴𑐵𑐳𑐩𑑂𑐩𑐟𑐬𑐵𑐖𑐵
 𑐧𑑂𑐬𑐵𑐴𑑂𑐩𑐞𑐩𑐞𑑂𑐜𑐮𑑄
 𑐰𑐾𑐳𑑂𑐳𑐩𑐞𑑂𑐜𑐮𑑄
 𑐳𑐸𑐡𑑂𑐡𑐩𑐞𑑂𑐜𑐮𑑄

 𑐧𑐸𑐡𑑂𑐢𑐫𑐵 𑐳𑐵𑐬 
 𑐡𑐸𑐔𑑂‍𑐔𑐬𑐶𑐟𑐵𑐡𑐶𑐎𑐠𑐵
 𑐧𑑀𑐢𑐶𑐥𑐎𑑂𑐏𑐶𑐫𑐨𑐵𑐰𑐣𑐵

 𑐳𑐸𑐟𑑂𑐟𑐫𑐵 𑐐𑐴𑐣 𑐀𑐬𑑂𑐠 

 𑐮𑐶𑐏𑑃 

 𑐧𑑂𑐰𑐣𑐵𑐡𑐶𑐳𑑃 

 𑐥𑐶𑐣𑐾𑐫𑐵 𑐳𑑂𑐰𑐵𑐥𑐹 
𑐥𑐵𑐮𑐷 𑐥𑐵𑐛

 Aggañña Sutta in original Pali SutraCentral  

𑐨𑐵𑐫𑑂𑐴𑐶𑐮𑐵 
 𑐡𑐷𑐑𑐣𑐶𑐎𑐵𑐫 (𑐣𑐾𑐥𑐵𑐮𑐨𑐵𑐲𑐵), 𑐀𑐣𑐸𑐰𑐵𑐡𑐎: 𑐡𑐸𑐞𑑂𑐜 𑐧𑐴𑐵𑐡𑐸𑐬 𑐧𑐖𑑂𑐬𑐵𑐔𑐵𑐬𑑂𑐫, 𑐥𑐶𑐠𑐣𑐵 𑐟𑐶𑐠𑐶: 𑐧𑐸𑐡𑑂𑐢 𑐳𑐩𑑂𑐧𑐟 𑑒𑑕𑑓𑑓, 𑐣𑐾𑐥𑐵𑐮 𑐳𑐩𑑂𑐧𑐟 𑑑𑑑𑑑𑑐
 𑐡 𑐌𑐬𑐶𑐖𑐶𑐣 𑐀𑐦 𑐰𑐬𑑂𑐮𑑂𑐡, 𑐨𑐶𑐎𑑂𑐲𑐸 𑐳𑐸𑐖𑐵𑐟𑑀𑐫𑐵 𑐨𑐵𑐫𑑂𑐴𑐶𑐮𑐵 𑐖𑑂𑐫𑐵 
 𑐱𑐸𑐬𑐸𑐰𑐵𑐟𑐫𑐵 𑐖𑑂𑐘𑐵𑐣, 𑐀𑐖𑑂𑐘𑐵𑐟 𑐨𑐵𑐫𑑂𑐴𑐶𑐮𑐵𑐩𑐶 

𑐔𑑂𑐰𑐏𑑃

 𑐢𑐬𑑂𑐩 𑐰 𑐩𑐵𑐣𑐰 𑐀𑐢𑐶𑐎𑐵𑐬: 𑐧𑑁𑐡𑑂𑐢𑐰𑐵𑐡 𑐰𑐶𑐬𑐸𑐡𑑂𑐢 𑐧𑑂𑐬𑐵𑐩𑑂𑐴𑐞𑐰𑐵𑐡, 𑐣𑐵𑐮𑐶𑐣 𑐳𑑂𑐰𑐵𑐬𑐶𑐳𑑄 𑐔𑑂𑐰𑐫𑐵𑐡𑐷𑐐𑐸 𑐔𑑂𑐰𑐏𑑃

पुचः:𑐡𑐷𑐑𑐣𑐶𑐎𑐵𑐫
पुचः:𑐟𑑂𑐬𑐶𑐥𑐶𑐚𑐎